Diari Oficial de la Generalitat Valenciana


Sumari del DOGV 2046, del 15-06-1993 (1993/828318)

ORDRE de 16 d'abril de 1993, de la Conselleria de Cultura, Educació i Ciència, per la qual autoritza el canvi de titularitat de terminats centres.
--------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/04/16/(9)/dof/vci/html**

### Dades del document

Número de DOGV
:   2046

Data del DOGV
:   15-06-1993

Secció del DOGV
:   DISPOSICIONS GENERALS

Número del document
:   1993/828318


Data del document
:   16-04-1993

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 16 d'abril de 1993, de la Conselleria de Cultura, Educació i Ciència, per la qual autoritza el canvi de titularitat de determinats centres.  
Vist l'expedient incoat a instància d'Emilio María Crespo de Miguel, en representació de Mediterránea de Centros de Enseñanza, SA, entitat titular del centre docent privat d'Educació Pre-escolar, Educació Primària i homologat de Batxillerat Unificat Polivalent Vilavella de València, amb número de codi 11999254, i del centre docent privat d'Educació Pre-escolar, Educació Primària i homologat de Batxillerat Unificat Polivalent Altozano d'Alacant, amb número de codi 87141549, en sol·licitud de canvi de la titularitat dels centres a favor de l'entitat Fomento de Centros de Enseñanza, SA.  
Vist que el centre Altozano d'Alacant va obtenir l'autorització definitiva en el nivell d'Educació Pre-escolar, per a 2 unitats amb capacitat per a 80 llocs escolars, i en el d'Educació General Bàsica, per a 8 unitats amb capacitat per a 320 llocs, per Ordre Ministerial de 24 de juny de 1983, i com a centre homologat de Batxillerat Unificat Polivalent, per a 4 unitats i capacitat per a 160 llocs escolars, per Ordre de la Conselleria de Cultura, Educació i Ciència de 28 de febrer de 1986 (DOGV de 14 d'abril).  
Vist que, per Ordre de la Conselleria de Cultura, Educació i Ciència de 6 de maig de 1992 (DOGV de 24 de juny), l'esmentat centre va obtenir autorització per a impartir l'Educació Primària per a 8 unitats i capacitat per a 200 llocs escolars, tot i que l'assoliment d'aquesta capacitat màxima tindrà caràcter obligatori de conformitat amb el que preveu l'esmentada ordre.  
Vist que el centre anomenat Vilavella de València va obtenir la classificació definitiva en el nivell d'Educació Pre-escolar, per a 2 unitats i capacitat per a 80 llocs escolars, i, en el nivell d'Educació General Bàsica, per 8 unitats i capacitat per a 320 llocs escolars, per Ordre Ministerial d'1 d'abril de 1982, i la corresponent com a homologat de Batxillerat Unificat Polivalent, per Ordre de la Conselleria de Cultura, Educació i Ciència de 17 d'abril de 1985 (DOGV d'1 d'agost).  
Vist que, per Ordre de la Conselleria de Cultura, Educació i Ciència de 6 de maig de 1992 (DOGV de 24 de juny), aquest centre va obtenir, així mateix, autorització per a impartir Educació Primària per a 8 unitats i capacitat per a 200 llocs escolars, tot i que l'assoliment d'aquesta capacitat màxima tindrà caràcter obligatori de conformitat amb el que preveu l'esmentada ordre.  
Vist que, segons consta en el Registre de Centres Docents de la Comunitat Valenciana, la titularitat dels centres correspon a l'entitat Mediterránea de Centros de Enseñanza, SA, la qual va cedir el 12 de novembre de 1992, mitjançant document públic, amb número de protocol 2368, atorgat davant el notari de València Joaquín Sapena Davo, la titularitat dels centres docents Altozano d'Alacant, amb número de codi 43171471, i Vilavella de València, amb número de codi 93636129, a l'entitat Fomento de Centros de Enseñanza, SA, la qual, a través dels seus representants legals, l'accepta i se subroga, mitjançant document complementari i signatures degudament legitimades, en els drets i obligacions que l'entitat que cedeix hagués contret amb la Conselleria de Cultura, Educació i Ciència o amb el Ministeri d'Educació i Ciència, així com amb tercers, en l'àmbit d'exercici de l'activitat educativa.  
Vist que l'entitat Fomento de Centros de Enseñanza, SA, va ser constituïda mitjançant document públic davant el notari de Madrid Alejandro Bérgamo Llabrés el 22 de gener de 1964, i inscrita en el Registre Mercantil, en el tom número 1726 general, 1138 de la secció 3a del llibre de societats, foli 122, full número 8400, inscripció 1ª.  
Vista la Llei Orgànica Reguladora del Dret a l'Educació i el Reial Decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris.  
Fent ús de les atribucions que em confereix l'article 35 de la Llei de Govern,  
ORDENE  
Autoritzar el canvi de titularitat dels centres docents privats d'Educació Pre-escolar, Educació Primària i homologats de Batxillerat Unificat Polivalent Altozano d'Alacant, amb número de codi 76944897, i Vilavella de València, amb número de codi 84429647, a favor de l'entitat Fomento de Centros de Enseñanza, SA, que, com a cessionària, se subroga en la totalitat d'obligacions i drets que qui cedeix hagués contret amb la Conselleria de Cultura, Educació i Ciència o amb el Ministeri d'Educació i Ciència, així com amb tercers en l'àmbit d'exercici de l'activitat educativa.  
El canvi de titularitat no afectarà el règim general de funcionament d'ambdós centres.  
DISPOSICIO ADDICIONAL  
La present autorització s'inscriurà en el Registre de Centres Docents de la Comunitat Valenciana.  
València, 16 d'abril de 1993.  
El Conseller de Cultura, Educació i Ciència,  
ANDREU LOPEZ I BLASCO


Còpia Permalink ELI